
Anexa la HCL nr.
PROTOCOL DE COLABORARE INSTITUŢIONALĂ

pentru realizarea si valorificarea platformei informatice implementată în cadrul proiectului

“Sprijinirea IMM-urilor prin dezvoltarea unei infrastructuri de e-business

în judeţul Timiş şi districtul vecin din Serbia”

Încheiată la _________________
în data de:
____________,

între:

ADETIM – Agenţia de Dezvoltare Economică Timiş
cu sediul în: Timişoara, B-dul Revoluţiei din 1989 nr.17,
reprezentată legal de către Sergiu BĂLAŞA – Director  ADETIM, Coordonator  de proiect, 

şi,
Municipiul Timişoara

cu sediul în:
Timişoara, B-dul C.D.Loga nr. 1,
reprezentat legal de către dl. Nicolae ROBU, având funcţia de Primar.
1. Preambul
Agenţia de Dezvoltare Economico-Socială Timiş (ADETIM) implementează, în parteneriat cu Municipalitatea Vrsac din Republica Serbia proiectul intitulat „Sprijinirea IMM-urilor prin dezvoltarea unei structuri de e-business în judeţul Timiş şi districtul învecinat din Serbia”, finanţat prin Programul IPA de Cooperare Transfrontalieră România – Republica Serbia.
Obiectivul acestui proiect este de a contribui la dezvoltarea economică şi socială a judeţultui Timiş şi a Regiunii de Vest prin încurajarea dezvoltării IMM-urilor şi prin stimularea  investiţiilor economice în regiunea transfrontalieră româno-sârbă. Pentru realizarea acestui obiectiv se urmăreşte implementarea unei platforme informatice în cadrul ADETIM cu rol de promovare a oportunităţilor de business din România şi Serbia, care va oferi informaţii utile în aproape toate domeniile de interes, cum ar fi: infrastructură rutieră, infrastructură de apă-canal, de gaz şi energie electrică, infrastructură educaţională, de sănătate şi de business (centre şi incubatoare de afaceri, parcuri industriale, etc.), potenţial agricol, surse de energie regenerabilă, gradul ocupării forţei de muncă, date despre populaţie, firme existente, proiecte de investiţie în derulare şi altele.

Platforma informatică va putea fi accesată cu ajutorul unui browser web şi va oferi următoarele funcţionalităţi principale accesibile publicului, atât utilizatori anonimi, cât şi cei care vor dispune de un cont de utilizator:
· Consultarea unei baze de date a indicatorilor socio-economici relevanţi pentru judeţul Timiş, cum ar fi: piaţa muncii, educaţie, administraţia publică, infrastructură, turism etc., precum şi a unor rapoarte şi analize specifice privind evoluţia acestor indicatori;
· Consultarea informaţiilor utile (articolele, legislaţie, modele de bune practici, ghiduri destinare sprijinirii dezvoltării IMM-urilor, inclusiv informaţii privind accesarea fondurilor publice);

· Vizualizarea principalelor categorii de date relevante pentru judeţul Timiş în cadrul unei hărţi interactive (modul GIS), cum ar fi: organizarea administrativ-teritorială, reţea hidrografică, infrastructura de transport, indicatori socio-economici,  puncte de interes (instituţii publice, operatori economici, obiective turistice etc.);
· Comerţ electronic în cadrul componentei de magazin virtual (B2B şi B2C) destinată mediului de afaceri, astfel încât să faciliteze interacţiunile din zona comercială (dintre cerere şi ofertă) a IMM-urilor.
2. Obiectul Protocolului 

2.1. Furnizarea, de către instituţiile semnatare, a datelor, informaţiilor şi documentelor de interes public disponibile, prevăzute în Anexa nr.1, în vederea realizării Bazei de date a platformei informatice;
2.2. Actualizarea periodică a datelor, informaţiilor şi documentelor furnizate, printr-o modalitate de transfer stabilită de comun acord între ambele părţi.
3. Drepturile şi obligaţiile părţilor semnatare ale Protocolului
3.1. ADETIM  va pune la dispoziţia instituţiei furnizoare de date, toate informaţiile din Baza de date realizată în cadrul proiectului precum şi accesul la funcţionalităţi oferite de platforma informatică, aşa cum au fost acestea descrise mai sus, pe parcursul perioadei de valabilitate a Protocolului de Colaborare;
3.2. ADETIM este răspunzătoare pentru menţinerea Bazei de date într-o formă actualizată, pe baza datelor şi informaţiilor preluate de la instituţia furnizoare de date;

3.3. Părţile semnatare vor colabora, prin reprezentanţii proprii desemnaţi, atât în vederea identificării datelor şi informaţiilor care vor fi cuprinse în Baza de date precum şi în faza de operaţionalizare a sistemului informatic, pentru a se putea asigura utilizarea adecvată a acestuia, încărcarea şi actualizarea informaţiilor preluate. În urma identificării datelor şi informaţiilor cuprinse în Baza de date, va rezulta conţinutul Anexei nr.1 despre care se face referire la art. 2.1.
3.4. Instituţia furnizoare de date va oferi datele şi informaţiile prevăzute în Anexa nr.1, în formă actualizată şi în regim periodic;

3.5. Instituţia furnizoare va fi răspunzătoare pentru acurateţea şi corectitudinea informaţiilor şi datelor furnizate;

3.6. În cazul în care vor exista date sau informaţii, aşa cum rezultă prin colaborarea instituită prin art.3.3 şi menţionate explicit în Anexa nr.1, pe care instituţia care le deţine le poate oferi doar în regim de plată, atunci costurile preluării acestora se vor suporta de către utilizatorul platformei informatice direct către instituţia furnizoare a datelor;

3.7. Părţile semnatare vor putea să decidă ulterior, de comun acord, dezvoltarea platformei informatice realizate precum şi diseminarea altor informaţii care prezintă interes pentru scopul general urmărit prin realizarea platformei informatice;

4. Durata Protocolului
Protocolul are o durată de 6 ani de la data semnării lui de către ultima parte.
5. Modificarea Protocolului

5.1 Modificarea Protocolului se poate face prin acordul părţilor cu semnarea unui Act adiţional, sau prin Notificare de către una din părţi.
5.2. Dacă intervin modificări ale conţinutului Anexei nr.1, atunci se va actualiza doar anexa în cauză care va fi semnată şi agreată în noua formă de către ambele părţi.

ADETIM





       MUNICIPIUL TIMIŞOARA

Sergiu BĂLAŞA




       Nicolae ROBU

Director 





       Primar

Alina Simona ION




        Alina PINTILIE
       

Jurist






        Director Direcţia Comunicare








        Aurelia JUNIE









        Director Direcţia Dezvoltare









         Daniela ŞTEFAN









         Cons. juridic

